Vegagerðin hefur til skoðunar fimm jarðgangakosti á höfuðborgarsvæðinu á fjölförnum umferðaræðum og stofnbrautum. Fram undan er umtalsverð uppbygging á samgönguinnviðum í samræmi við samgöngusáttmálann og áætlun Reykjavíkur um vitvænar samgöngur.
Þeir fimm kostir sem um ræðir, eru stokkur undir Sæbraut, stokkur eða göng undir Miklubraut, stokkur í Garðabæ á milli Vífilsstaðavegar og Lyngáss, og stokkur eða göng undir Setbergshamar í Hafnarfirði.
Þá hafa áætlanir um Sundabraut verið á teikniborðinu, sem þverar Kleppsvík frá Vogahverfi yfir í Grafarvog.
Guðmundur Valur Guðmundsson framkvæmdastjóri hjá Vegagerðinni segir að auk öryggisjónarmiða og arðsemis, séu kostirnir metnir útfrá svæðisbundnum þáttum.
Við höfum verið að taka saman þá kosti sem hafa verið til skoðunar og umræðu undanfarin ár, sem við erum þá búnir að greina aðeins nánar og meta hvaða áhrif þær hafa, hvort sem um er að ræða arðsemi, öryggi eða tengingu svæða og svo framvegis. Þannig að skýrslan er í sjálfu sér tól til þess að draga saman þær upplýsingar þannig að við getum forgangsraðað jarðgangakostum.
Hann segir áætlun um fjármögnun stofnbrauta til fimmtán ára liggi fyrir. Víða er frumhönnun lokið og breyta þarf deiliskipulagi.
Á höfuðborgarsvæðinu hafa verið athuganir á jarðgangakostum og eða stokkum, sem eru við Miklubraut og Sæbraut, í Garðabæ og Hafnarfirði og Sundagöng. En svo hefur ýmislegt gerst í tengslum við samgöngusáttmála höfuðborgarsvæðisins, þar sem þessi verkefni tengjast meira inn.
Athygli hefur vakið að Hvalfjarðargöngum hefur verið lokað nokkrum sinnum yfir sumarmánuðina. Guðmundur segir tvöföldun þeirra einnig á teikniborðinu.
Vegagerðin skoðar nú gerð fimm jarðganga á höfuðborgarsvæðinu. Framundan er umtalsverð uppbygging á samgönguinnviðum í samræmi við samgöngusáttmála. 